দুর্গাপুজোর আগে বাংলাদেশ থেকে ভারতে এল পদ্মার ইলিশ, কত দাম জানেন?

ওয়েব ডেস্ক: অপেক্ষার অবসান! ইলিশ প্রেমীদের (Hilsa Lover) জন্য সুখবর। দুর্গাপুজোর আগে বাংলাদেশ থেকে ভারতে এল পদ্মার ইলিশ (Padma Hilsa)। প্রথম দিনে হাওড়ার মাছ বাজারে (Howrah Fish Market) হাজির ২৪০ মেট্রিক টন ইলিশ। এখন সাড়ে ৭০০ থেকে এক কিলো ওজনের মাছ পাওয়া যাচ্ছে বাজারে। ১৬ সেপ্টেম্বর থেকে ৫ অক্টোবর পর্যন্ত বাংলাদেশ থেকে এই ইলিশ মাছ আমদানি হবে। কত টাকা খসিয়ে বাজার থেকে ইলিশ কিনতে হবে জানেন?

বাঙালি ভোজনরসিক। বর্ষায় ভাল ইলিশ খাওয়ার আশায় বেশি গ্যাটের কড়ি খসাতেও রাজি তাঁরা। আর এ বছর বাড়তি পাওনা পদ্মার রুপোলী ইলিশ (Bangladesh Hilsa)। দুর্গাপুজো উপলক্ষে বাংলাদেশের (Bangladesh) বাণিজ্য মন্ত্রক ১২০০ মেট্রিকটন ইলিশ মাছ (Hilsa Fish) রফতানির অনুমতির দিয়েছে ৩৭ টি সংস্থাকে। মঙ্গলবার মধ্যরাতে বেনাপোল সীমান্ত দিয়ে মাছ ভর্তি ট্রাক বনগাঁর পেট্রাপোল সীমান্তে পৌঁছয়। আর বৃহস্পতিবার সকাল হতেই রুপোলী ইলিশের দেখা মিলল হাওড়ার মাছ বাজারে। আজ মোট ৮টি ট্রাকে করে ইলিশ এসেছে।

আরও পড়ুন: ভারতীয় জলসীমায় প্রবেশ! আটক ১৩ বাংলাদেশি মৎস্যজীবী

হাওড়ার মাছ বাজারের সেক্রেটারি জানিয়েছেন, এই বছর দুর্গাপুজোর উপলক্ষে তাঁরা বাংলাদেশ সরকারকে চিঠি লিখেছিলেন। যার ফলে ১২০০ মেট্রিকটন ইলিশ মাছ আসবে ভারতে। বুধ ও বৃহস্পতিবার মিলিয়ে প্রায় ৫০ মেট্রিক টন মাছ ঢুকেছে বাজারে। শিয়ালদহ, পাতিপুকুর, হাওড়ার মাছ বাজারে এই মাছ এসেছে। এই মাছ বিভিন্ন হোলসেল মার্কেটে বিক্রি হচ্ছে। এখন বাংলাদেশে মাছ কম তাই দাম বেশি। তিনি জানাচ্ছেন, যে পদ্মার ইলিশ এখন কম দামে মিলবে না। ইলিশ কিনতে ১৫০০ থেকে ১৮০০ টাকা খসাতেই হবে। যদিও পদ্মার ইলিশের স্বাদ পেতে সকাল থই মাছের বাজারে বহু ক্রেতা ভিড় জমিয়েছেন।
দেখুন অন্য খবর